ร้านอาหารเวียดนามในเดอะมอลล์ เปิดได้4เดือนแล้ว ผ่านบ่อยมากเพราะมาจ่ายของซุปเปอร์มาเกตทุกสัปดาห์ เพิ่งได้โอกาสแวะทาน  พิกัดร้าน หน้าgourmet market พอดี ร้านดูโล่งไม่ส่วนตัวเลย นั่งทานไปคนก็ผ่านไปมาจอแจเพราะอยู่หน้าซุปเปอร์พอดี ดูไม่เหมาะกับทานอาหาร

วันนี้มาช่วงเช้าห้างเปิดวันธรรมดาคนเงียบ นั่งทานดีกว่าสงบดี เมนูร้านขายอาหารเวียดนาม แหนมเนือง เฝอ เยอะแยะ  เคยทานแหนมเนืองที่ร้านสาขาในพารากอนไม่ชอบใจนัก วันนี้สั่งอย่างเดียวง่ายๆ

- ก๋วยจั๊บญวน (89)
เมนูพื้นๆสั่งมาเทียบรสชาดกับร้านอื่น  เสริฟมาชามใหญ่ น้ำข้นเส้นเยอะ หมูยอใส่ให้เพียบ รสชาดดีมากๆ ความเด่นอยู่ที่กระเทียมเจียว ใส่กระหน่ำให้เยอะจริงๆอร่อยสุดๆ ทานแทบไม่ต้องปรุงเลย ใส่น้ำปลาเพิ่มนิดหน่อยเท่านั้น เป็นก๋วยจั๊บญวนในห้างที่นับว่าอร่อยมากๆผิดคาดจากที่คิด ให้4/5

อาหารได้เร็ว พนักงานกันเองพูดจาดี ราคาแพงตามแบรนด์ขึ้นห้าง ช่วงนี้มีเมนูเฝอต้มยำต่างๆลดราคาด้วย 